Plzeň

Plzeň (govorni bosanski Plzenj ) je grad na zapadu Češke i metropola Plzeňskog kraja. Leži na ušću rijeka Mže, Radbuza, Úhlava i Úslava, njihovim spajanjem nastaje rijeka Berounka. Ima preko 170.000 stanovnika, što ga čini četvrtim najvećim gradom u Češkoj Republici.

Plzeň je poznat kao industrijski i pivarski grad. U gradu se proizvode poznata piva Prazdroj i Gambrinus. Odozdo fermentisno svijetlo pivo se u većem dijelu svijeta naziva Pilsner ili Pils prema njemačkom imenu grada Pilsen. Plzenj ima i kulturni značaj za ČR. U gradu se nalaze razne kulturne ustanove, sagrađene u vrijeme Austro-Ugarske. Grad je i sjedište biskupije. U gradu se nalaze razne obrazovne ustanove, kao npr. Zapadnočeški univerzitet u Plzeňu.

 Historija 
 Srednji vijek 
Grad se prvi put spominje 976. godine. Zahvaljući svom geografskom položaju, kao rakrsnica trgovačkih puteva između Praga i njemačkih zemalja u srednjem vijeku Plzeň stiče status trećeg najvećeg i najvažnijeg grada odmah poslije Praga i Kutne Hore. U tom razdoblju su sagrađene mnoge crkve i samostani.
Rani novi vijek
Prva češka štampana knjiga – Kronika Trojánská – godine 1468. je štampana u Plzňu. Godine 1507. grad biva uništen požarom. U periodu od devet mjeseci ovaj grad je bio glavni grad Svetog Rimskog Carstva, kada je car Rudolf II, car Svetog Rimskog Carstva pobjegao pred kugom na prijelomu godina 1599. i 1600. (od septembra sve do juna) u Plzeň.
19. i 20. vijek
Godine 1839. je donešena odluka o osnivanju Gradske pivare Plzeň (kasnije preimenovana u Prazdroj). Godine 1859. Emil Škoda preuzima fabriku mašina u Plzeňu, koje će kasnije dobiti naziv Škoda (fabrika) danas Škoda transportation, (razlikovati od fabrike automobila Škoda). Iste godine František Křižík uvodi svoj izum elektrolučnu lampu kao sistem ulične rasvjete u gradu. Godine 1869. osnovana je pivara Gambrinus. 
Početkom 20. vijeka Plzeň je bio drugi grad po veličini u ČR. Godine 1924. tako nastaje tzv. Veliki Plzeň, tj. broj stanovnika je prešao 100 hiljada.
Tokom drugog svjetsko rata Plzeň je većinu vremena proveo pod njemačkom okupacijom. Okupatori su Škodu pretvorili u fabriku oružja, zbog čega je fabrika i bombardovana dana 25. aprila 1945. godine.

Historijski spomenici
desno|mini|Plzeňska Velika sinagoga je najveća sinagoga u Češkoj Republici
Većina historijskih spomenika, sačuvani su u historijskom jezgru i u okolnim ulicama.
 Gradom dominira gotička Katedrala svetog Bartoloměja sagrađena 1292. godine
 Renesansna vijećnica iz 16. vijeka
 Barokna zgrada samostana, čija je gradnja trajala od 1711. do 1714. godine, periodu od 1805.do 1807. godine vršena je prenamijena zgrade na školu, danas je Državna biblioteka.
 Velika sinagoga i Stara sinagoga
 Zapadonočeški muzej u Plzňu

 Saobraćaj 

 Gradovi partneri 
  Birmingham (Alabama), SAD
  Hengelo, Holandija
  Izmir, Turska
  Jekaterinburg, Rusija
  Limoges, Francie
  Liège, Belgija
  Reykjavik, Island
  Regensburg, Njemačka
  Santo André, Brazil
  Takasaki, Japan
  Winterthur, Švicarska
  Žilina, Slovačka

 Vanjski linkovi 
 Službena stranica

Kategorija:Gradovi u Češkoj
Kategorija:Plzeň